gl en gl fr gl gl es pt en gl war gl es gl es gl es gl gl gl gl it gl gl es gl gl gl gl gl gl it en gl gl en gl gl gl gl gl gl gl gl gl gl gl gl gl gl gl gl gl it gl gl gl gl gl en gl en en pl en en en en fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en es gl gl gl gl
A Xunta destaca a oportunidade que supón para as pemes galegas o Polo Aeroespacial 2025 e a nova licitación para seleccionar socios estratéxicos - Civil UAVs Initiative
Infraestruturas do Polo Aeroespacial de Galicia
Actores da Civil UAVs Initiative
Un polo de atracción para o sector
Formación no sector aeroespacial en Galicia
Home \\ A Xunta destaca a oportunidade que supón para as pemes galegas o Polo Aeroespacial 2025 e a nova licitación para seleccionar socios estratéxicos
A Xunta destaca a oportunidade que supón para as pemes galegas o Polo Aeroespacial 2025 e a nova licitación para seleccionar socios estratéxicos
Ago 24, 2021 | Prensa destacada | 0 comments
A directora da Axencia Galega de Innovación (Gain), Patricia Argerey, visitou Ingeniería Insitu, que colabora en varios proxectos do Polo
Permanece aberta ata o 10 de setembro a licitación para a selección de entre catro e oito socios estratéxicos e tecnolóxicos do Goberno galego para os próximos cinco anos, no que se pretenden desenvolver preto de 80 proxectos de I+D
Para facilitar a participación das pequenas e medianas empresas galegas, está dispoñible un directorio online de todos os axentes que participaron no Polo Aeroespacial de Galicia ata agora
A directora da Axencia Galega de Innovación (Gain), Patricia Argerey, visitou en Vigo a empresa Ingeniería Insitu, peme que tamén conta con sede en Lugo e que colabora co Polo Aeroespacial de Galicia, o que lle permitiu xerar 21 empregos nos proxectos acometidos no marco da iniciativa. Así, Argerey quixo destacar a oportunidade que supón para as pemes galegas este Polo, o cal involucrou a 28 empresas no período 2015-2020, 23 delas de orixe galego (un 82%), que acadaron unha facturación de 26,2 millóns de euros –936.000 euros de media para cada empresa–.
Neste sentido, a directora de Gain lembrou que o pasado 9 de agosto a Xunta de Galicia abriu o período de licitación para asinar acordos de asociación, a través dun investimento de 40M€, con entre catro e oito socios estratéxicos e tecnolóxicos para desenvolver arredor de 80 proxectos de I+D na nova etapa do Polo Aeroespacial
2021-2025. O prazo de presentación de propostas estará aberto ata o vindeiro 10 de setembro.
Aínda que a licitación está enfocada a grandes empresas –unha participación necesaria para fortalecer o ecosistema e situar a Galicia como Polo Aeroespacial de referencia–, agárdase que produza un efecto tractor sobre 80 pemes galegas e multiplicar así a capacidade tecnolóxica galega. De feito, durante a etapa anterior da iniciativa, o 81% da facturación das pequenas e medianas empresas produciuse no marco do programa conxunto de I+D, no que a Xunta de Galicia se asociou con tres empresas tractoras (Indra, Babcock e Boeing).
Así, para facilitar a participación das empresas galegas nas propostas que se presenten á licitación aberta, está dispoñible na web da iniciativa un directorio de todos os axentes que participaron no Polo Aeroespacial de Galicia ata o de agora, tanto empresas como centros de coñecemento e administracións.
Desde a súa posta en marcha en 2015, o Polo favoreceu a chegada ao mercado de 60 solucións tecnolóxicas e produtos, como sistemas para a xestión de incendios, mostraxe de augas en encoros e atención de peregrinos con paradas cardio-respiratorias no Camiño de Santiago.
Grazas a esta participación, as empresas galegas participantes na iniciativa viron reforzadas as súas capacidades tecnolóxicas e industriais e abriron oportunidades para a diversificación e a orientación cara a un sector con gran potencial de futuro.
Iniciativas con selo galego
Ingeniería Insitu foi unha das empresas participantes no Polo Aeroespacial de Galicia na etapa 2015-2020. Por un lado, colaborou con Indra no desenvolvemento dun módulo de inxestión e tratamento de datos xeoespaciais dentro do Centro de Misión e Procesado de Datos.
Tamén se uniu ao Programa de Solucións do Polo, xunto a Cartogalicia e Sixtema, na creación dunha plataforma que permite a integración de todos os datos xeorreferenciados capturados co fin de que sexan accesibles aos usuarios de aplicacións de información xeográfica. Así mesmo, Insitu resultou adxudicataria do proxecto Primare-inspeccións intelixentes avanzadas, da Axencia para a Modernización Tecnolóxica de Galicia (Amtega), no que levou a cabo un sistema de xestión de información xeorreferenciada para o control da actividade agraria en Galicia.
Ademais, esta peme galega é unha das impulsoras do proxecto Freedron –que permite a captura de datos xeorreferenciados con drons–, integrado no programa de incubación da segunda edición da aceleradora especializada no sector aeroespacial, a Business Factory Aero (BFAero).
Enviar comentario Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Únete á comunidade Civil UAVS Initiative para compartires perspectivas sobre o sector.
Lin e acepto a política de privacidade
2020 Civil UAVs. Todos os dereitos reservados
Utilizamos cookies para nos asegurar de lle brindarmos a mellor experiencia no noso sitio web. Se segue a utilizar este sitio, asumiremos que está de acordo con el.Ok